钦定古今图书集成/明伦汇编/氏族典/第024卷 > 冯继业
## 钦定古今图书集成/明伦汇编/氏族典/第024卷 > 冯继业

按《宋史冯继业传》：“继业字嗣宗，大名人。父晖，朔方节
度。继业幼敏慧，有度量，以父任补朔方军节院使，随
父历邠孟及再领朔方，皆补牙职。晖卒，为朔方军留
后，以郊祀恩加灵州大都督府长史，迁朔方节度、灵
环观察处置、度支温池榷税等使。建隆初来朝，开宝
二年，赐诏奖谕，拜静难军节度使。三年，改镇定国军。”
太平兴国初来朝，封梁国公，留京师。明年，卒，年五十
一，赠侍中。